


VIEŠŲJŲ PIRKIMŲ TARNYBOS DIREKTORIAUS
Į S A K Y M A S

DĖL VIEŠŲJŲ PIRKIMŲ TARNYBOS PRIE LIETUVOS RESPUBLIKOS VYRIAUSYBĖS DIREKTORIAUS 2009 M. RUGPJŪČIO 31 D. ĮSAKYMO NR. 1S-90 „DĖL PERKANČIŲJŲ ORGANIZACIJŲ PRAŠYMŲ PATEIKIMO IR NAGRINĖJIMO TAISYKLIŲ PATVIRTINIMO“ PAKEITIMO

2011 m. gruodžio 16 d. Nr. 1S-191
Vilnius


Vadovaudamasis Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102; 2008, Nr. 81-3179; 2010, Nr. 25-1174; 2011, Nr. 2-36) 8 straipsnio 2 dalies 1 punktu,
p a k e i č i u Viešųjų pirkimų tarnybos prie Lietuvos Respublikos Vyriausybės direktoriaus 2009 m. rugpjūčio 31 d. įsakymą Nr. 1S-90 „Dėl Perkančiųjų organizacijų prašymų pateikimo ir nagrinėjimo taisyklių patvirtinimo“ (Žin., 2009, Nr. 106-4463; 2010, Nr. 144-7406) ir išdėstau jį nauja redakcija:

„VIEŠŲJŲ PIRKIMŲ TARNYBOS
DIREKTORIUS

ĮSAKYMAS
DĖL PERKANČIŲJŲ ORGANIZACIJŲ PRAŠYMŲ DĖL VIEŠŲJŲ PIRKIMŲ TARNYBOS SUTIKIMŲ PATEIKIMO IR NAGRINĖJIMO IR PAGRINDIMŲ VIEŠŲJŲ PIRKIMŲ ĮSTATYMO 56 STRAIPSNIO 5 DALYJE NUSTATYTAIS ATVEJAIS TEIKIMO VIEŠŲJŲ PIRKIMŲ TARNYBAI TAISYKLIŲ PATVIRTINIMO


Vadovaudamasis Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102; 2008, Nr. 81-3179; 2010, Nr. 25-1174; 2011, Nr. 2-36) 8 straipsnio 2 dalies 1 punktu:
. T v i r t i n u Perkančiųjų organizacijų prašymų dėl Viešųjų pirkimų tarnybos sutikimų pateikimo ir nagrinėjimo ir pagrindimų Viešųjų pirkimų įstatymo 56 straipsnio 5 dalyje nustatytais atvejais teikimo Viešųjų pirkimų tarnybai taisykles (pridedama).
. N u s t a t a u, kad:
. šiuo įsakymu patvirtintos taisyklės dėl Viešųjų pirkimų tarnybos sutikimų, numatytų Viešųjų pirkimų įstatymo 18 straipsnio 8 dalyje, taikomos nepriklausomai nuo viešojo pirkimo–pardavimo sutarties (toliau – pirkimo sutartis) sudarymo datos;
. šiuo įsakymu patvirtintos taisyklės dėl Viešųjų pirkimų tarnybos sutikimų, numatytų Viešųjų pirkimų įstatymo 10 straipsnio 5 dalyje, taikomos šio įstatymo 10 straipsnio 5 dalyje nustatytu pagrindu nuo 2012 m. sausio 1 d. sudaromoms pirkimo sutartims;
. šiuo įsakymu patvirtintos taisyklės dėl Viešųjų pirkimų tarnybos sutikimų, numatytų Viešųjų pirkimų įstatymo 56 straipsnyje, taikomos viešiesiems pirkimams, pradėtiems nuo 2012 m. sausio 1 d.;
. šiuo įsakymu patvirtintos taisyklės dėl pagrindimų Viešųjų pirkimų įstatymo 56 straipsnio 5 dalyje nustatytais atvejais teikimo Viešųjų pirkimų tarnybai taikomos viešiesiems pirkimams, pradėtiems nuo 2012 m. sausio 1 d.“



DIREKTORIUS	ŽYDRŪNAS PLYTNIKAS


PATVIRTINTA
Viešųjų pirkimų tarnybos prie 
Lietuvos Respublikos 
Vyriausybės direktoriaus 2
009 m. rugpjūčio 31 d. įsakymu Nr. 1S-90 
(Viešųjų pirkimų tarnybos direktoriaus 
2011 m. gruodžio 16 d. įsakymo 
Nr. 1S-191 redakcija)

PERKANČIŲJŲ ORGANIZACIJŲ PRAŠYMŲ DĖL VIEŠŲJŲ PIRKIMŲ TARNYBOS
SUTIKIMŲ PATEIKIMO IR NAGRINĖJIMO IR PAGRINDIMŲ VIEŠŲJŲ PIRKIMŲ ĮSTATYMO 56 STRAIPSNIO 5 DALYJE NUSTATYTAIS ATVEJAIS TEIKIMO VIEŠŲJŲ PIRKIMŲ TARNYBAI 
TAISYKLĖS

. 

. Perkančiųjų organizacijų prašymų dėl Viešųjų pirkimų tarnybos sutikimų pateikimo ir nagrinėjimo ir pagrindimų Viešųjų pirkimų įstatymo 56 straipsnio 5 dalyje nustatytais atvejais teikimo Viešųjų pirkimų tarnybai taisyklės (toliau – Taisyklės) reglamentuoja perkančiųjų organizacijų prašymų, susijusių su viešaisiais pirkimais (toliau – pirkimas), vykdomais pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) (toliau – Įstatymas), pateikimą ir nagrinėjimą, taip pat pagrindimų Įstatymo 56 straipsnio 5 dalyje nustatytais atvejais teikimą Viešųjų pirkimų tarnybai (toliau – Tarnyba).
. Nagrinėdama perkančiųjų organizacijų prašymus ir pagrindimus, Tarnyba vadovaujasi Įstatymu, kitais teisės aktais, susijusiais su jo įgyvendinimu, Tarnybos nuostatais, taip pat Taisyklėmis.
. Tarnyba nagrinėja prašymus Įstatyme nustatytais atvejais duoti sutikimą perkančiajai organizacijai nutraukti tarptautinės vertės ar supaprastinto pirkimo (toliau – pirkimas) procedūras, pirkimo sutarties galiojimo laikotarpiu pakeisti pirkimo sutarties sąlygas, atlikti pirkimą Įstatymo 10 straipsnio 5 dalyje nustatytu būdu, atlikti pirkimą neskelbiamų derybų būdu, pradėti vykdyti paslaugų, kurių sutarties trukmė ilgesnė nei 3 metai, pirkimą.
. Tarnyba nenagrinėja perkančiųjų organizacijų prašymų, kai nutraukiamos mažos vertės pirkimo procedūros, prašymų pakeisti sutarties, sudarytos įvykdžius supaprastintą viešąjį pirkimą, kai sutarties vertė neviršija 10 tūkstančių litų (be PVM), prašymų atlikti pirkimą neskelbiamų derybų būdu Įstatymo 56 straipsnio 1 dalies 4 punkte nustatytu atveju ir kai perkančioji organizacija, priėmusi sprendimą pirkimą vykdyti neskelbiamų derybų būdu, paskelbia pranešimą dėl savanoriško ex ante skaidrumo ir tai nurodo pirkimo dokumentuose.
. Tarnyba priima perkančiųjų organizacijų teikiamus pagrindimus dėl Įstatymo 56 straipsnio 1 dalies 4 punkte nustatytos išimties taikymo ir dėl pirkimo neskelbiamų derybų būdu Įstatymo 56 straipsnyje numatytais pagrindais vykdymo, kai perkančioji organizacija paskelbia pranešimą dėl savanoriško ex ante skaidrumo ir tai nurodo pirkimo dokumentuose, ir juos nagrinėja, siekdama įvertinti teisės aktais nustatytų reikalavimų parenkant pirkimo būdą pažeidimų riziką.
. Tarnybos išvados dėl perkančiųjų organizacijų prašymų dėl sutikimų Įstatyme numatytais atvejais teikiamos remiantis perkančiosios organizacijos pateiktais dokumentais.
. Prašymas – rašytinis kreipimasis į Tarnybą, prašant sutikti nutraukti pirkimo procedūras, pakeisti pirkimo sutarties sąlygas sutarties galiojimo laikotarpiu, vykdyti pirkimą Įstatymo 10 straipsnio 5 dalyje nustatytu būdu, vykdyti pirkimą neskelbiamų derybų būdu, pradėti vykdyti paslaugų, kurių sutarties trukmė ilgesnė nei 3 metai, pirkimą, nurodant tai pagrindžiančias aplinkybes.
. Pagrindimas – rašytinis kreipimasis į Tarnybą, pateikiant motyvus, pagrindžiančius Įstatymo 56 straipsnio 1 dalies 4 punkte nustatytos išimties taikymą ar neskelbiamų derybų būdo parinkimą, kai perkančioji organizacija paskelbia pranešimą dėl savanoriško ex ante skaidrumo ir tai nurodo pirkimo dokumentuose.
. Kitos Taisyklėse vartojamos sąvokos atitinka Įstatyme vartojamas sąvokas.

. 
. Tarnyba turi teisę:
. išnagrinėjusi prašymą, jo nepatenkinti ir atmesti arba prašymą patenkinti ir sutikti su perkančiosios organizacijos prašyme nurodytais veiksmais ir (ar) sprendimais;
. išnagrinėjusi pagrindimą ir nustačiusi didelę teisės aktais nustatytų reikalavimų parenkant pirkimo būdą pažeidimo riziką, atlikti pirkimo vertinimą;
. gauti iš perkančiosios organizacijos papildomus prašymui ar pagrindimui nagrinėti reikalingus dokumentus ir informaciją;
. gauti perkančiosios organizacijos, viešojo pirkimo komisijos (toliau – Komisija) ar jos narių ir pirkimo procedūrose dalyvaujančių ekspertų veiksmų ir (ar) sprendimų, susijusių su pirkimu, paaiškinimus;
. nustačius Įstatymo pažeidimus, įpareigoti perkančiąją organizaciją nutraukti pirkimo procedūras, panaikinti arba pakeisti Įstatymo reikalavimų neatitinkančius sprendimus ir (ar) veiksmus, atsakingus asmenis traukti administracinėn atsakomybėn ir (ar) ginant viešąjį interesą kreiptis į teismą dėl pirkimo sutarties pripažinimo niekine ar negaliojančia ir (ar) alternatyvių sankcijų taikymo.
. Tarnyba privalo:
. išnagrinėti prašymą ar pagrindimą ir priimti sprendimą nešališkai, objektyviai, laikydamasi Taisyklėse nustatytų terminų;
. neatskleisti prašymo ar pagrindimo nagrinėjimo metu sukauptos konfidencialios informacijos, kurios konfidencialumą nurodė perkančioji organizacija.

. 

. Prašymai registruojami Tarnybos nustatyta tvarka. Prašymas laikomas pateiktu tą dieną, kai jis gaunamas ir užregistruojamas Tarnyboje.
. Prašymai dėl sutikimų nutraukti pirkimo procedūras, pakeisti pirkimo sutarties sąlygas sutarties galiojimo laikotarpiu, pradėti vykdyti paslaugų pirkimą, kurio sutarties trukmė ilgesnė nei 3 metai, išnagrinėjami per 20 darbo dienų nuo prašymo gavimo ir jo užregistravimo Tarnyboje dienos. Tarnybos direktorius prašymo nagrinėjimo terminą gali pratęsti, bet ne ilgiau kaip 10 darbo dienų.
. Prašymai dėl sutikimų pradėti pirkimą neskelbiamų derybų būdu išnagrinėjami per 20 darbo dienų nuo prašymo gavimo ir jo užregistravimo Tarnyboje dienos. Tarnyba sprendimą dėl sutikimo vykdyti pirkimą neskelbiamų derybų būdu ne vėliau kaip per 3 darbo dienas nuo minėto sprendimo pasirašymo dienos paskelbia elektroninėmis priemonėmis per Centrinę viešųjų pirkimų informacinę sistemą (toliau – CVP IS).
. Prašymai dėl sutikimų pirkimą atlikti Įstatymo 10 straipsnio 5 dalyje nurodytu būdu (vidaus sandorių sudarymas), išnagrinėjami per 20 darbo dienų nuo prašymo gavimo ir jo užregistravimo Tarnyboje dienos. Tarnybos direktorius prašymo nagrinėjimo terminą gali pratęsti, bet ne ilgiau kaip 20 darbo dienų.
. Jeigu sprendimui priimti nepakanka pateiktos informacijos, atsakingas vykdytojas ją prašo pateikti ne vėliau kaip per 5 darbo dienas nuo prašymo gavimo ir jo užregistravimo Tarnyboje dienos.
. Sprendimas išdėstomas raštu Tarnybos blanke ir pasirašomas Tarnybos direktoriaus. Tarnybos raštas, kuriuo įforminamas sprendimas, turi būti patvirtintas Tarnybos antspaudu. Tarnybos rašte, kuriuo įforminamas sprendimas, nurodoma Tarnybos sprendimo apskundimo tvarka.
. Sprendimas ne vėliau kaip kitą darbo dieną nuo jo pasirašymo dienos išsiunčiamas prašymą pateikusiai perkančiajai organizacijai.

. 

. Prašymas pateikiamas raštu. Prašymas turi būti pasirašytas perkančiosios organizacijos vadovo arba jo įgalioto asmens. Jei prašymą pasirašo įgaliotas asmuo, Tarnyba turi teisę pareikalauti, kad būtų pateiktas įgaliojimas arba lygiavertis dokumentas, įrodantis, kad asmuo turi teisę pasirašyti Tarnybai teikiamą prašymą.
. Jeigu atsirado aplinkybių, kurių nebuvo galima numatyti, teikiant prašymą dėl sutikimo nutraukti pirkimo procedūras, perkančioji organizacija:
. prašyme nurodo pirkimo būdą, pirkimo pavadinimą, pateikia nuorodą į pirkimo skelbimą ir nurodo pirkimo numerį (jei skelbta), jei pirkimas finansuojamas Europos Sąjungos lėšomis – projektą įgyvendinančiąją instituciją bei pilną projekto pavadinimą;
. kai pirkimui apmokėti nėra lėšų, prašyme nurodo planuotas lėšas ir finansavimo šaltinius bei aplinkybes, kurioms susidarius, negalima vykdyti pirkimo, pateikiant tokias aplinkybes patvirtinančių dokumentų kopijas;
. esant kitoms nenumatytoms aplinkybėms, nurodo aplinkybes, turėjusias įtakos minėtai padėčiai susidaryti, bei pateikia argumentus ir dokumentų, patvirtinančių, kad šių aplinkybių nebuvo galima numatyti pradedant pirkimą, kopijas;
. pateikia Komisijos protokolą, kuriuo priimtas sprendimas nutraukti pirkimo procedūras. Protokole nurodomi Komisijos sprendimo motyvai, pateikiami paaiškinimai, kiekvieno Komisijos nario atskiroji nuomonė. Protokolas pasirašomas visų Komisijos posėdyje dalyvavusių narių.
. Teikiant prašymą dėl sutikimo pakeisti pirkimo sutarties sąlygas sutarties galiojimo laikotarpiu, perkančioji organizacija:
. prašyme nurodo duomenis apie pirkimą, kurio rezultatais remiantis buvo sudaryta pirkimo sutartis: pirkimo būdą, pirkimo pavadinimą, nuorodą į pirkimo skelbimą ir pirkimo numerį (jei skelbta), jei pirkimas finansuojamas Europos Sąjungos lėšomis – projektą įgyvendinančiąją instituciją bei pilną projekto pavadinimą;
. nurodo pirkimo sutarties sąlygas, kurias būtina keisti, aplinkybes, kurioms susidarius iškilo būtinybė pakeisti pirkimo sutarties sąlygas, argumentus ir paaiškinimus, pagrindžiančius būtinybę keisti pirkimo sutarties sąlygas;
. prie prašymo Tarnybai prideda pirkimo sutarties kopiją ir su tiekėju raštu suderintą pirkimo sutarties pakeitimo projektą, prašyme nurodytas aplinkybes ir argumentus bei paaiškinimus patvirtinančių dokumentų kopijas, taip pat įrodymus, kad, pakeitus pirkimo sutarties sąlygas, nebus pažeisti Įstatymo 3 straipsnyje nustatyti principai ir tikslas (kad toks pirkimo sutarties pakeitimas negali būti laikomas esminiu, nes juo nustatomos sąlygos, jei jos būtų nustatytos pradinės sutarties sudarymo procedūros metu, nebūtų suteikusios galimybės dalyvauti kitiems, nei dalyvavo, konkurso dalyviams arba konkurso nugalėtoju negalėtų pripažinti kito nei pasirinktasis asmens pasiūlymą; kad dėl tokio sutarties pakeitimo nepasikeis ekonominė sutarties pusiausvyra asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose ir pan.). Jei perkančioji organizacija teikia prašymą atsisakyti darbų rangos sutartyje numatytų darbų, prie prašymo prideda patvirtintas lokalinių sąmatų kopijas, nurodo atsisakomus darbus, jų vertę ir nurodo, kokia suma, atsisakius tam tikrų rangos sutartyje numatytų darbų, mažės bendra sutarties vertė.
. Teikiant prašymą dėl sutikimo, kad būtų pradėtas vykdyti paslaugų, kurių sutarties trukmė ilgesnė nei 3 metai, pirkimas, vadovaudamasi Lietuvos Respublikos Vyriausybės 2006 m. gegužės 5 d. nutarimo Nr. 432 (Žin., 2006, Nr. 51-1892; 2009, Nr. 153-6921) 3.10 punktu, perkančioji organizacija Tarnybai pateikia pirkimo dokumentų projektą ir išsamų pagrindimą (paaiškinimus, dokumentų kopijas, skaičiavimus, lyginamuosius duomenis ar kt.), kad ilgesnės nei 3 metų termino paslaugų sutarties sudarymas ekonominiu ar socialiniu požiūriu yra naudingesnis ir atitinka racionalaus lėšų, skirtų reikalingoms paslaugoms įsigyti, panaudojimo kriterijų.
. Teikiant prašymą dėl sutikimo atlikti pirkimą neskelbiamų derybų būdu, perkančioji organizacija pateikia motyvuotą Komisijos protokolą, kuriuo priimtas sprendimas viešąjį pirkimą vykdyti neskelbiamų derybų būdu, nurodant ir pateikiant įrodymus, kad atsirado Įstatyme nustatyti pagrindai pirkimą vykdyti neskelbiamų derybų būdu. Protokole turi būti nurodyta pirkimo vertė ir informacija apie pirkimui skirtas lėšas (suma ir finansavimo šaltinis) ir tai pagrindžiantys dokumentai. Pirkimo vertė apskaičiuojama Įstatymo 9 straipsnyje nustatyta tvarka.
. Teikiant prašymą dėl sutikimo atlikti pirkimą neskelbiamų derybų būdu vadovaudamasi Įstatymo 56 straipsnio 1 dalies 1 punktu, perkančioji organizacija be Taisyklių 23 punkte nurodytos informacijos ir dokumentų taip pat pateikia:
. informaciją apie prieš tai vykdytą viešąjį pirkimą (atvirą ar ribotą konkursą ar konkurencinį dialogą), kuriame dalyvavę tiekėjai bus kviečiami į neskelbiamas derybas (pirkimo būdą, pirkimo pavadinimą, skelbimo numerį);
. prieš tai vykdyto viešojo pirkimo (atviro ar riboto konkurso ar konkurencinio dialogo), kuriame dalyvavę tiekėjai bus kviečiami į neskelbiamas derybas, pirkimo dokumentus (Komisijos posėdžių protokolus, tiekėjų prašymus paaiškinti pirkimo dokumentus ir pranešimus tiekėjams apie pirkimo dokumentų paaiškinimus, tiekėjų pretenzijas, atsakymus į jas, pranešimus dalyviams apie jų kvalifikacinių duomenų bei pasiūlymų vertinimą, pasiūlymų atmetimo priežastis, pranešimus dalyviams apie pasiūlymų eilę, informaciją, ar vyksta/vyko teisminiai ginčai);
. informaciją, kad vykdant pirkimą neskelbiamų derybų būdu vadovaudamasi Įstatymo 56 straipsnio 1 dalies 1 punktu, prieš tai vykdyto viešojo pirkimo (atviro ar riboto konkurso ar konkurencinio dialogo) sąlygos iš esmės nekeičiamos, nurodant, kurias pirkimo sąlygas ir kaip ketinama keisti.
. Teikiant prašymą dėl sutikimo atlikti pirkimą neskelbiamų derybų būdu vadovaudamasi Įstatymo 56 straipsnio 1 dalies 2 punktu, perkančioji organizacija, be Taisyklių 23 punkte nurodytos informacijos ir dokumentų, taip pat pateikia:
. informaciją apie prieš tai vykdytą viešąjį pirkimą (atvirą ar ribotą konkursą), kuriame dalyvavę tiekėjai bus kviečiami į neskelbiamas derybas (pirkimo būdą, pirkimo pavadinimą, skelbimo numerį);
. prieš tai vykdyto viešojo pirkimo (atviro ar riboto konkurso), kuriame dalyvavę tiekėjai bus kviečiami į neskelbiamas derybas, pirkimo dokumentus (Komisijos posėdžių protokolus, tiekėjų prašymus paaiškinti pirkimo dokumentus ir pranešimus tiekėjams apie pirkimo dokumentų paaiškinimus, tiekėjų pretenzijas, atsakymus į jas, pranešimus tiekėjams apie jų kvalifikacinių duomenų bei pasiūlymų vertinimą, pasiūlymų atmetimo priežastis, pranešimus tiekėjams apie pasiūlymų eilę, informaciją, ar vyksta/vyko teisminiai ginčai);
. informaciją, kad vykdant pirkimą neskelbiamų derybų būdu vadovaudamasi Įstatymo 56 straipsnio 1 dalies 2 punktu, prieš tai vykdyto viešojo pirkimo (atviro ar riboto konkurso) sąlygos iš esmės nekeičiamos, nurodant, kurias pirkimo sąlygas ir kaip ketinama keisti;
. informaciją, ar Europos Komisijos prašymu jai buvo pateikta Įstatymo 56 straipsnio 1 dalies 2 punkto pagrindu atliekamo ar atlikto pirkimo ataskaita.
. Teikiant prašymą dėl sutikimo atlikti pirkimą neskelbiamų derybų būdu vadovaudamasi Įstatymo 56 straipsnio 2 dalies 2 punktu, perkančioji organizacija, be Taisyklių 23 punkte nurodytos informacijos ir dokumentų, taip pat pateikia:
. ankstesnę pirkimo sutartį;
. motyvuotą pagrindimą, kad iš tiekėjo, su kuriuo sudaryta ankstesnė pirkimo sutartis, verta pirkti papildomai;
. motyvuotą pagrindimą, kad pakeitus tiekėją, reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas (perkančioji organizacija pateikia tai pagrindžiančius dokumentus) ar per didelių techninių eksploatacijos ir priežiūros sunkumų (perkančioji organizacija pateikia tai pagrindžiančius dokumentus).
. Teikiant prašymą dėl sutikimo atlikti pirkimą neskelbiamų derybų būdu vadovaudamasi Įstatymo 56 straipsnio 3 dalimi, perkančioji organizacija, be Taisyklių 23 punkte nurodytos informacijos ir dokumentų, Tarnybai pateikia visą su vykdytu projekto konkursu susijusią medžiagą.
. Teikiant prašymą dėl sutikimo atlikti pirkimą neskelbiamų derybų būdu vadovaudamasi Įstatymo 56 straipsnio 4 dalies 1 punktu, perkančioji organizacija, be Taisyklių 23 punkte nurodytos informacijos ir dokumentų, pateikia:
. duomenis apie pirkimą, po kurio sudaryta pradinė pirkimo sutartis (pirkimo būdas, pirkimo pavadinimas, nuoroda į skelbimą, pirkimo numeris);
. pagrindinę sutartį ir dokumentus, patvirtinančius, kad visų planuojamų papildomų darbų ar paslaugų sutarčių kaina neviršys 50 procentų pagrindinės pirkimo sutarties vertės.
. Teikiant prašymą dėl sutikimo atlikti pirkimą neskelbiamų derybų būdu vadovaudamasi Įstatymo 56 straipsnio 4 dalies 2 punktu, perkančioji organizacija, be Taisyklių 23 punkte nurodytos informacijos ir dokumentų, pateikia:
. duomenis apie pirkimą, po kurio sudaryta pradinė pirkimo sutartis (pirkimo būdas, pirkimo pavadinimas, nuoroda į skelbimą, skelbimo numeris);
. projekto, kuriam vykdyti skirtas pirkimas, po kurio sudaryta pradinė pirkimo sutartis ir planuojamas vykdyti pirkimas, pavadinimas;
. pradinę pirkimo sutartį arba informaciją apie pradinės pirkimo sutarties sudarymo momentą.
. Jei tam tikra ar visa Taisyklėse nurodyta informacija apie pirkimus prieinama CVP IS priemonėmis, perkančioji organizacija gali neteikti tų dokumentų, kurie Tarnybai bus prieinami CVP IS priemonėmis. Tokiu atveju perkančioji organizacija, teikdama prašymą Tarnybai, pateikia prieigą prie CVP IS, kuria naudojantis Tarnybai būtų prieinami visi pagal Taisykles reikalingi dokumentai, nurodo, kur CVP IS ir kokie dokumentai Tarnybai prieinami.
. Teikiant prašymą dėl sutikimo vykdyti pirkimą Įstatymo 10 straipsnio 5 dalyje nustatytu būdu (vidaus sandorių sudarymas), perkančioji organizacija pateikia:
. informaciją apie juridinį asmenį, su kuriuo planuojama sudaryti sutartį (pavadinimas, teisinė forma, buveinės adresas ir kt.);
. dokumentą, įrodantį, kad perkančioji organizacija juridinį asmenį, su kuriuo planuoja sudaryti sutartį, kontroliuoja kaip savo pačios tarnybą ar struktūrinį padalinį ir kuriame ji yra vienintelė dalyvė, arba dokumentą, įrodantį, kad perkančiajai organizacijai pavesta įgyvendinti valstybės ar savivaldybės kaip vienintelės dalyvės teises ir pareigas;
. dokumentą, įrodantį, kad kontroliuojamas subjektas ne mažiau kaip 90 procentų pardavimo pajamų per paskutinius finansinius metus (arba per laiką nuo subjekto įsteigimo dienos, jeigu subjektas vykdė veiklą mažiau kaip vienerius finansinius metus) gauna iš veiklos, skirtos perkančiosios organizacijos poreikiams tenkinti ar perkančiosios organizacijos funkcijoms atlikti.

. 

. Pagrindimas pateikiamas raštu. Pagrindimas turi būti pasirašytas perkančiosios organizacijos vadovo arba jo įgalioto asmens. Jei pagrindimą pasirašo įgaliotas asmuo, Tarnyba turi teisę pareikalauti, kad būtų pateiktas įgaliojimas arba lygiavertis dokumentas, įrodantis, kad asmuo turi teisę pasirašyti Tarnybai teikiamą pagrindimą.
. Pagrindimai registruojami Tarnybos nustatyta tvarka.
. Pagrindimai išnagrinėjami per 20 darbo dienų nuo pagrindimo gavimo ir užregistravimo Tarnyboje dienos. Tarnybos direktorius pagrindimo nagrinėjimo terminą gali pratęsti, bet ne ilgiau kaip 10 darbo dienų.
. Jeigu nagrinėti pagrindimą nepakanka pateiktos informacijos, atsakingas vykdytojas ją prašo pateikti ne vėliau kaip per 5 darbo dienas nuo pagrindimo Tarnyboje gavimo ir užregistravimo dienos.
. Perkančioji organizacija, priėmusi sprendimą dėl Įstatymo 56 straipsnio 1 dalies 4 punkte nustatytos išimties pasirenkant pirkimo būdą taikymo, nedelsdama, bet nevėliau kaip per 5 darbo dienas, Tarnybai teikia pagrindimą, nurodydama:
. pirkimo pavadinimą, jei pirkimas finansuojamas Europos Sąjungos lėšomis – projektą įgyvendinančiąją instituciją bei pilną projekto pavadinimą;
. pirkimo vertę ir informaciją apie pirkimui skirtas lėšas (suma bei finansavimo šaltinis), tai pagrindžiančius dokumentus. Pirkimo vertė apskaičiuojama Įstatymo 9 straipsnyje nustatyta tvarka;
. nuo perkančiosios organizacijos nepriklausančias aplinkybes, kurioms susidarius perkančioji organizacija taikė išimtį pasirenkant pirkimo būdą. Pateikia tokias aplinkybes patvirtinančių dokumentų kopijas bei perkančiosios organizacijos Komisijos motyvuotą protokolą, kuriuo priimtas sprendimas pasirenkant pirkimo būdą taikyti išimtį. Protokole nurodomi ir pateikiami įrodymai, kad atsirado tam būtini Įstatyme nustatyti pagrindai, Komisijos sprendimo motyvai, pateikiami paaiškinimai, kiekvieno Komisijos nario atskiroji nuomonė. Protokolas pasirašomas visų Komisijos posėdyje dalyvavusių narių.
. Perkančioji organizacija priėmusi sprendimą pirkimą atlikti neskelbiamų derybų būdu, kai numato paskelbti pranešimą dėl savanoriškojo ex ante skaidrumo, nedelsdama, bet ne vėliau kaip per 5 darbo dienas, Tarnybai teikia pagrindimą, kuriame nurodo išsamius argumentus, kad atsirado Įstatymo 56 straipsnio atitinkamoje dalyje ir punkte nustatyti pagrindai. Teikdama pagrindimą perkančioji organizacija pateikia Taisyklių 23 punkte nurodytus dokumentus ir informaciją, taip pat dokumentus ir informaciją, kuri pagal Taisykles privaloma teikiant prašymą dėl sutikimų vykdyti pirkimą neskelbiamų derybų būdu, vadovaudamasi Įstatymo 56 straipsnio atitinkama dalimi ir punktu.
. Jei tam tikra ar visa Taisyklėse nurodyta informacija apie pirkimus prieinama CVP IS priemonėmis, perkančioji organizacija gali neteikti tų dokumentų, kurie Tarnybai bus prieinami CVP IS priemonėmis. Tokiu atveju perkančioji organizacija, teikdama pagrindimą Tarnybai, pateikia prieigą prie CVP IS, kuria naudojantis Tarnybai būtų prieinami visi pagal Taisykles reikalingi dokumentai, nurodo, kur CVP IS ir kokie dokumentai Tarnybai prieinami.

. 

. Prie perkančiosios organizacijos Tarnybai teikiamų prašymų ir pagrindimų pridedamų dokumentų kopijos, nuorašai ar išrašai įforminami Lietuvos vyriausiojo archyvaro tarnybos nustatyta tvarka.
. Perkančiųjų organizacijų pateikti prašymai ir pagrindimai, su jais susiję dokumentai saugomi Lietuvos Respublikos dokumentų ir archyvų įstatymo nustatyta tvarka.

_________________

